पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली। स्पॉट फिक्सिंग केस में दिल्ली पुलिस ने एक बड़ा कदम उठाते हुए आरोपी क्रिकेटरों पर महाराष्ट्र कंट्रोल ऑफ आर्गेनाइज्ड क्राईम एक्ट (मकोका) लगा दिया है। क्रिकेटर श्रीसंथ सहित 26 आरोपियों पर मकोका लगाया गया है। क्रिकेटर अजीत चंदीला और अंकित चव्हाण को भी इस सख्त कानून के तहत आरोपित किया गया है। कानूनी जानकार कहते हैं कि इस प्रावधान के तहत अब उन्हें जमानत पाने में बड़ी मुश्किलें होगी। कम से कम साल भर से पहले तो जमानत नहीं मिलेगी। दिल्ली पुलिस द्वारा आज यह जानकारियां साकेत कोर्ट में दी गई। इसके चलते सुनवाई कर रही अदालत ने श्रीसंथ और 22 अन्य आरोपियों की न्यायिक हिरासत अवधि 18 जून तक बढ़ाते हुए तिहाड़ जेल भेजने के आदेश दिए। (श्रीसंथ, अंकित, चंदीला पर लगा मकोका, गुरु-मयप्पन को बेल)
कोर्ट में बताया कि पूरे केस में मकोका लगा दिया है। ऐसे में आज कई आरोपियों द्वारा दायर जमानत याचिका पर सुनवाई भी नहीं हो पाएगी। लिहाजा, अब यह मामला मकोका विशेष अदालत में सुनवाई के लिए जाएगी। अभी अंकित चव्हाण इस केस में अंतरिम जमानत पर है, जबकि श्रीसंथ के करीबी अभिषेक शुक्ला के लिए भी मुश्किलें और बढ़ जाएंगी। इस मामले में 16 लोगों ने जमानत याचिका दायर की हुई थी। बता दें कि मकोका में चार्जशीट फाईल करने के लिए 180 दिन का वक्त मिल जाता है। अब दिल्ली पुलिस इस मामले की तफ्तीश छह महीने में कर चार्जशीट दायर कर सकेगी।
वरिष्ठ वकील अमित साहनी कहते हैं कि कोई भी जांच एजेंसी अंडरवर्ल्ड से जुड़े बड़े अपराधियों, संगठित अपराध का गिरोह चलाने वाले आरोपियों और अपराधिक गिरोह चलाने वालों के खिलाफ इस सख्त कानून के तहत मामला दर्ज कर सकती है। हालांकि इसके लिए वरिष्ठ अधिकारी की सहमति जरूरी है। खास तरह के मामलों में ही मकोका लगाया जा सकता है। इसके लिए कानून में अलग से प्रावधान हैं।
आगे पढ़ें- क्या है मकोका, कैसे लगता है यह सख्त कानून और कितनी सजा का है प्रावधान
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn